ՊՆ մամուլի խոսնակ Արծրուն Հովհաննիսյանը այս ընթացքում լրատվամիջոցներին պարզաբանել է, թե ինչի մասին է խոսքը: Ըստ այդմ, «զորախմբի կազմում մտնելու են ռուսական 102-րդ ռազմաբազան եւ հայկական որոշակի ստորաբաժանումներ (ռուսական աղբյուրները նշել են ՀՀ ԶՈՒ 4-րդ բանակային կորպուսի, հայկական աղբյուրները` 5-րդ կորպուսի մասին.-Ա.Հ.), այն կոնկրետ թատերաբեմի կիրառության համար է (խոսքը Թուրքիայի հետ օդային եւ ցամաքային սահմաններին է վերաբերում.-Ա.Հ.), համաձայնագիրը Արցախի դեմ ագրեսիայի հետ որեւէ կապ չունի, այն առնչվում է միայն Հայաստանի եւ Ռուսաստանի դեմ հնարավոր ագրեսիային, որին էլ պետք է օպերատիվ արձագանքի զորախումբը»: